**Занятак па адукацыйнай галіне “Развіццё маўлення і культура маўленчых зносін”**

**Тэма: “Чараўніца зіма”**

**Праграмныя задачы:** фарміраваць уменне падбіраць прыметнікі і дзеясловы да слова “снег”; утвараць загадкі з супрацілегласцямі; развіваць маўленне, памяць, мысленне, уяўленне; выхоўваць устойліваю цікавасць да беларускай мовы.

**Матэрыял і абсталяванне:** білеты з сімваламі, стулкі з сімваламі, касцюм Зімы, аудыя запіс, калонка праграйвальніка, мальберт (3), карцінкі на магнітах, стрэлкі рознага колеру, куфэрак, снег, сняжынкі.

**Адукацыйныя тэхналогіі:** тэхналогія візуалізацыі.

Ход занятку

**Выхавацель дашкольнай адукацыі.** Ізноў наведала зіма. Якая гэта цудоўная пара года. Зямля апранаецца ў белы ўбор, а доўгія цёмныя зімовыя вечары дазваляюць нам цікава праводзіць вольны час: чытаць казкі ўсёй сям’ёй, расказваць вершы, слухаць любімыя мелодыі, гуляць у гульні, маляваць, рыхтавацца да свят.

**Выхавацель дашкольнай адукацыі.** Як жа мы сплануем наш дзень? Я запрашаю вас адправіцца ў цікавае падарожжа на цягніку. Атрымлівайце білеты за зімовае слова і займайце месцы у вагоне, згодна білетам.

*(Дзеці сядаюць на стулкі згодна таго сімвала, які намаляваны на білеце)*

Увага, увага! Цягнік да станцыі “Загадкавая” адпрўляецца. (*Аб’ява гучыць у запісу*).

*(Дзеці імітуют рухамі ног і рук рух цягніка, прамаўляючы чыстагаворку)*

Цягнік імчыцца, грукае

Чух, чух, чух, чух,

Калесы моцна стукаюць

Тук-тук, тук-тук,

Вось цягнік спыняецца

Чух, чух, чух,

Прыгоды пачынаюцца

Тук, тук, тук.

(*Аб’ява гучыць у запісу*)

Канцавы прыпынак. Увага, увага! Да першай платформы прыбыў цягнік з дзіцячага садка. Просім усіх пасажыраў выйсці з вагонаў і прайсці ў будынак станцыі “Загадкавая”.

**Начальнік станцыі:**

Вітаю вас, сябры!

Па ўставу нашай станцыі, усе, хто к нам завітаў, павінны адгадаць загадкі. Будзьце уважлівы! *(Загадкі гучаць у запісу)*

1. На горку кліча ён дзяцей

І беліць снег кругом.

Бывае цэлы дзень ідзе,

А ноч няма яго. (Снег)

1. Яна зімой ваўчыцай злой

У полі вые глуха.

Ты здагадайся, дружа мой,

Што гэта? (Завіруха)

1. На двары, хто зімой

Шчыпле весела за нос?

Хутка бегчы падзадорыць?

Здагадаліся? (Мароз)

1. Госця ноччу завітала,

Палатна яна наткала,

Разаслала навакол

Стаў святочным, белым дол. (Зіма)

*(Уваходзіць Зіма)*

**Зіма.** Добрай вам зімовай раніцы! Рада вас вітаць марозам, снегам, завірухай. Чула, любіце загадкі. А я – Зімушка-Зіма. Люблю загадваць загадкі я.

Вось зімовы ільдзяны куфэрак у мяне.

У яго руку апусціце,

Што ляжыць у ім, скажыце. (Снег)

Гульня “Гэткі розны снег”

**Зіма.** А які бывае снег? *(Дзеці па чарзе, перадаюць снежку і называюць прыметнікі да слова “Снег”)*

Фізкультхвілінка

*(Дзеці рухаюцца пад музыку, гавораць словы, рассыпаць сняжынкі)*

Лётаюць, сыплюцца

Зоркі-сняжынкі.

Белыя, лёгкія,

Быццам пушынкі.

Распрацоўка інтэлект-карты

**Зіма.** Улегліся сняжынкі на зямлю, утварыўся глыбокі пласт снегу. Што ляжыць на зямлі? *(Зіма выстаўляе карцінку “Снег”)*

Што робіць снег? *(Адказы дзяцей:* *ляціць, падае, кружыць, ляжыць, растае, лепіцца)*

**Зіма.** Снег ляціць, падае, ляжыць. *(Зіма выстаўляе стрэлкі рознага колеру і карцінкі “Ляціць”, “Падае”, “Ляжыць”)*

**Зіма.** А што ці хто яшчэ можа лятаць? *(Дзіця адказвае,Зіма выстаўляе на магнітнай дошцы сінія стрэлкі ад карцінкі “Ляціць” да карцінак на магнітах “Самалет”, “Павуцінне”, “Птушка”, “Баба Яга”, “Лісцік”, “Ракета”, “Пяро”, “Хмара”).*

**Зіма.** А што ці хто яшчэ можа падаць? (Зорка, чалавек, тэмпература, настрой, лісце, кніжка). (*Выстаўляюць на магнітнай дошцы зяленую стрэлку і карцінкі на магнітах).*

**Зіма.** А што ці хто яшчэ можа ляжаць? (Мядзведзь, коўдра, дыванок, адзенне, сшытак, ручка, чалавек). *(Выстаўляюць на магнітнай дошцы чырвоную стрэлку і карцінкі на магнітах).*

**Зіма.** Дзякуй вам за адказы. А ці здолееце вы скласці загадкі пра снег, выкарыстоўваючы атрыманыя схемы?

Паспрабуйце.

**Заданне “Загадай сябрам загадку”**

Не самалет, не павуцінне, не птушка, не Баба Яга, не лісцік, не ракета, не пяро, а лятае. Што гэта? (*Загадка паўтараецца 2-3 разы)*

Не зорка, не чалавек, не тэмпература, не настрой, не лісце, не кніжка, а падае. Што гэта? (*Загадка паўтараецца 2-3 разы)*

Не мядзведзь, не коўдра, не дыванок, не адзенне, не сшытак, не ручка, не чалавек, а ляжыць. Што гэта? (*Загадка паўтараецца 2-3 разы)*

**Зіма.** Дзякуй вам за цікавыя загадкі, за тое, што навучылі мяне складаць іх з дапамогай схем. Я цяпер кожнаму, каго сустрэну, буду загадваць вашыя загадкі. Мне час развітвацца. Трэба рэчкі закаваць ільдом, дрэвы, кусты засыпаць сняжком, узоры на вокнах намаляваць, снегу гурбы накідаць.

А вам час вяртацца у садок. Каб купіць білет на цягнік, трэба верш пра зімку расказаць ці песеньку заспяваць.

*(Аб’ява у запісу)* Увага, увага! Цягнік са станцыі “Загадкавая” адпраўляецца праз адну хвіліну. Просім пасажыраў заняць свае месцы ў вагонах.

Цягнік імчыцца, грукае

Чух, чух, чух, чух,

Калесы моцна стукаюць

Тук-тук, тук-тук,

Вось цягнік спыняецца

Чух, чух, чух,

Прыгоды пачынаюцца

Тук, тук, тук.

Вынік занятка

**Выхавацель дашкольнай адукацыі.** Вось і мае дзеткі прыехалі. Засумавала я без вас. Дзе вы былі? Што рабілі? *(Падводзіцца вынік занятка).*

Рэфлексія

**Выхавацель дашкольнай адукацыі.** А ці спадабалася вам, деці, складаць і загадваць загадкі? Калі так, дык папляскайце ў ладкі.

Вельмі добра. Я задаволеная тым, што вы і загадкі навучыліся загадваць, і правільна выкарыстоўвалі у рэчы беларускія словы, і навогул любіце беларускую мову. Загадайце гэтыя загадкі сваім родным. А я вам абяцаю, што навучу вас складаць загадкі яшчэ і іншымі спосабамі.

ЛІТАРАТУРА.

1. Вучэбная праграма дашкольнай адукацыі. – Мінск : Нац. інстытут адукацыі, 2019